
1. Bendra informacija 

1.1. Perkančioji organizacija – UAB „Telšių regiono atliekų tvarkymo centras“, juridinio asmens kodas 171780190, adresas J. Tumo-Vaižganto g. 91, Plungė, darbo laikas nuo 8:00 iki 17:00 val. (I-IV) ir nuo 8:00 iki 15:45 val. (V) (pietų pertrauka 12.00–12.45). Perkančioji organizacija yra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes VšĮ „CPO LT“ kataloge perkamo objekto nėra.
1.3.  Perkančioji organizacija nerezervuoja teisės dalyvauti pirkime.
1.4.  Stebėtojai dalyvauti Komisijos posėdžiuose nėra kviečiami.
1.5. Pirkimo Komisija yra sudaroma. 
1.6. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.4.3. papunkčiu (-iais) (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu). Aplinkos apaugos kriterijai nustatyti Tiekėjų kvalifikacijos reikalavimuose.
1.7. Išankstinis skelbimas apie pirkimą nebuvo paskelbtas. 
1.8. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.9. Pirkime neleidžiama pateikti alternatyvių pasiūlymų. 
1.10. Perkančiosios organizacijos atstovai, įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis:
1.10.1. pirkimo objekto klausimais – Plėtros ir aprūpinimo skyriaus vedėja Eglė Miliūtė, tel. (+370 665 13 236), el. p. pletrosvedejas@tratc.lt; 
1.10.2. viešųjų pirkimų procedūrų klausimais – teisininkė - viešųjų pirkimų specialistė Rūta Bubulienė, tel. +370 685 01 900, el. p. viesiejipirkimai@tratc.lt.
1.11. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc137194948]Pirkimo objektas

2.1.  Perkančioji organizacija numato įsigyti Sąvartyno eksploatacijos plano parengimo paslaugas (toliau – Paslaugos). Reikalavimai pirkimo objektui nustatyti specialiųjų pirkimo sąlygų 4 priede.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 4 priede.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1  priede. 
3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 2 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams. 
4. [bookmark: _Toc137194950]Reikalavimai, susiję su nacionaliniu saugumu 
4.1. Perkančioji organizacija reikalavimų, susijusių su nacionaliniu saugumu netaiko.
5. [bookmark: _Toc137194951]Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. Tiekėjo pasirašytas pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.2.3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 





[bookmark: _Toc137194952]6. Pasiūlymo galiojimo užtikrinimas

6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
7. [bookmark: _Toc15392775][bookmark: _Toc137194953]Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama specialiųjų pirkimo sąlygų 6 priede.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 7 priede. 


[bookmark: _Toc137194955]9. Kitos sąlygos 

Netaikoma.

Pirkimo sąlygų 1 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI
Perkančioji organizacija atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).


__________


Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
Tiekėjo kvalifikacija turi atitikti šiame priede nustatytus reikalavimus kvalifikacijai. 

	Eil. Nr.
	Kvalifikacijos reikalavimas
	Atitiktį reikalavimui įrodantys  dokumentai
	Subjektas, kuris turi atitikti reikalavimą

	1. 
	Techninis ir profesinis pajėgumas

	1.1. 
	Tiekėjas per pastaruosius 5 metus iki pasiūlymų pateikimo termino pabaigos turi būti tinkamai įvykdęs bent vieną sutartį, kurios pagrindu buvo parengtas nepavojingųjų atliekų sąvartyno eksploatacijos planas, apimantis trimatį (3D) sąvartyno modelį ir eksploatacijos etapų planavimą.

	Pagrindinių per pastaruosius 5 metus suteiktų paslaugų sąrašas, kuriame nurodytos paslaugų datos ir paslaugų gavėjai, kartu su užsakovų pažymomis apie tinkamai įvykdytas sutartis. Pažymose turi būti nurodytos suteiktų paslaugų datos, paslaugų gavėjai, ar paslaugos buvo suteiktos pagal pirkimo sutarties vykdymą reglamentuojančių teisės aktų bei pirkimo sutarties reikalavimus.
	Jeigu pasiūlymą teikia ūkio subjektų grupė –reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;

Subtiekėjams šis reikalavimas nekeliamas.

	1.2. 
	Tiekėjas per pastaruosius 5 metus iki pasiūlymų pateikimo termino pabaigos turi būti tinkamai įvykdęs bent vieną sutartį, kurios pagrindu buvo parengtas nepavojingųjų atliekų sąvartyno eksploatacijos planas arba sąvartyno projektas, kuriame buvo numatytas sąvartyno kaupo kraštinio pylimo iš vandeniui nelaidaus grunto įrengimas ir atlikti sąvartyno šlaitų stabilumo skaičiavimai, naudojant specializuotą programinę įrangą.
	
	· 

	1.3. 
	Tiekėjas per pastaruosius 5 metus iki pasiūlymų pateikimo termino pabaigos turi būti tinkamai įvykdęs bent vieną sutartį, kurios pagrindu buvo parengtas nepavojingųjų atliekų sąvartyno eksploatacijos planas arba sąvartyno projektas, kuriame buvo numatyti sprendiniai asbesto turinčių atliekų šalinimo aikštelės ar sekcijos eksploatavimui, integravimui į sąvartyno infrastruktūrą, plėtrai arba uždarymui.
	
	· 

	1.4. 
	Tiekėjas privalo turėti specializuotą programinę įrangą, skirtą 3D kiekių skaičiavimams ir galutinio sąvartyno kaupo kontūro skaitmeninio modelio rengimui bei projektavimui.
	Tiekėjas turi pateikti:
a) naudojamos programinės įrangos sąrašą, nurodant programinės įrangos pavadinimą;
b) galiojančią licenciją arba kitą dokumentą, patvirtinantį teisę naudotis programine įranga.

Pateikiama skenuota elektroninė kopija arba tiesiogiai elektroninėmis priemonėmis suformuotas dokumentas.
	Jeigu pasiūlymą teikia ūkio subjektų grupė –reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;

Subtiekėjams šis reikalavimas nekeliamas.

	1.5. 
	Tiekėjas turi pasiūlyti projekto vadovą, kuris:
· turi aukštąjį universitetinį išsilavinimą aplinkos inžinerijos srityje (pateikiama diplomo kopija);
· turi ne mažesnę kaip 5 metų patirtį rengiant sąvartynų eksploatacinius planus (pateikiamas įgyvendintų projektų sąrašas).
	Pateikiama:
1) Tiekėjo siūlomų specialistų sąrašas laisva forma.
2) jeigu specialistas nėra tiekėjo darbuotojas, pateikiamas specialisto pasirašytas sutikimas teikti paslaugas, jeigu tiekėjas laimės viešąjį pirkimą ir bus pasirašyta pirkimo sutartis. Kartu su pasiūlymų turi būti pateikiamas susitarimas, ketinimų protokolas arba kiti lygiaverčiai dokumentai dėl sutikimo dalyvauti pirkime. 

Pastaba. Perkančioji organizacija, norėdama įsitikinti arba siekdama pasitikslinti pateiktą informaciją apie specialistų kvalifikaciją, atskiru prašymu gali paprašyti pateikti įvykdytų sutarčių kopijas arba išrašus iš sutarčių bei sutarties objektą apibūdinančius dokumentus (pvz., techninę užduotį) arba be išankstinio įspėjimo susisiekti su Tiekėjo nurodytu užsakovo atstovu.
	Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas), kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	1.6. 
	Tiekėjas turi pasiūlyti aplinkosaugos specialistą, kuris:
· turi aukštąjį išsilavinimą aplinkosaugos, aplinkos inžinerijos, geologijos ar lygiavertėje srityje.
	
	

	1.7. 
	Tiekėjas turi pasiūlyti hidrotechnikos ir (ar) geotechnikos specialistą, kuris:
· turi aukštąjį išsilavinimą statybos inžinerijos, geotechnikos, hidrotechnikos ar lygiavertėje srityje bei patirties atliekant sąvartynų šlaitų stabilumo vertinimus ir (ar) kaupo formavimo sprendinių rengimą.

	
	

	1.8. 
	Tiekėjas turi pasiūlyti inžinerinių sistemų specialistą, kuris:
· turi turėti aukštąjį universitetinį išsilavinimą statybos inžinerijos, vandentvarkos, hidrotechnikos ar lygiavertėje srityje bei ne mažesnę kaip 3 metų profesinę patirtį inžinerinių sistemų projektavimo, vertinimo ar techninių sprendinių rengimo srityje.



	
	

	2. 
	Aplinkos apsaugos vadybos priemonės:

	2.1. 
	Tiekėjas turi būti įsidiegęs aplinkos apsaugos vadybos sistemą pagal LST EN ISO 14001 arba lygiavertę aplinkos apsaugos vadybos sistemą. Atitiktis šiam reikalavimui turi būti pagrįsta galiojančiu sertifikatu arba kitais lygiaverčiais įrodymais.
	Aplinkos apsaugos vadybos priemonių, kurias tiekėjas galės taikyti vykdydamas sutartį, apibūdinimas, įrodantis, kad tiekėjas, sutarties vykdymo metu galės taikyti nustatytas aplinkos apsaugos priemones (šių vadybos priemonių taikymo aprašymas, arba nepriklausomų įstaigų išduoti sertifikatai, patvirtinantys, kad tiekėjas laikosi reikalaujamų aplinkos apsaugos priemonių ir pan.).
	





[bookmark: ketvpriedas][bookmark: _Toc85439812]Pirkimo sąlygų 3 priedas „„EBVPD“ (XML formatu)“

EUROPOS BENDRASIS VIEŠŲJŲ PIRKIMŲ DOKUMENTAS

Nereikalaujamas.
__________
[bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023][bookmark: _Toc48053185][bookmark: _Toc85706891][bookmark: _Hlk86837214]

Pirkimo sąlygų 4 priedas „Techninė specifikacija“

TECHNINĖ SPECIFIKACIJA

Šio metu eksploatuojamo Telšių regioninio nepavojingų atliekų sąvartyno kaupą sudaro 8 sekcijos. Sąvartyno dugno plotas – 4,625 ha, sąvartyno plotas – 6,0 ha. Dugno altitudės – 123,5 - 124,6 m, projektinis kaupo aukštis (su uždengimo konstrukcija) – 146,75 m. 
Tiekėjas, rengdamas sąvartyno eksploatacijos planą, turi įvertinti esamų sekcijų integravimą į bendrą sąvartyno kaupą ir pateikti atitinkamus techninius sprendinius. 
Tiekėjas turi įvertinti esamos asbestinių atliekų aikštelės integravimą į bendrą sąvartyno kaupą ir pateikti atitinkamus techninius sprendinius. 
Tiekėjas turi apskaičiuoti esamą pašalintų atliekų kiekį ir projektinę sąvartyno kaupo talpą.
Užduoties aktualumas
Telšių regioninis nepavojingų atliekų sąvartynas įrengtas Plungės sav. Jerubaičių k. Šiuo metu sąvartyno užpildymas vykdomas greta pagrindinio kaupo atskirai esančioje sekcijoje. Vykdant darbus, nėra vadovaujamasi specialia atliekų sluoksnių įrengimo koncepcija, nėra aiškaus transporto judėjimo kelių sureguliavimo, trūksta koncepcijos, kaip atskirti švarų kritulių vandenį nuo sąvartyno filtrato ir t.t. Siekiant kaip galima ilgiau atidėti naujų sekcijų įrengimą, būtina kuo geriau išnaudoti suprojektuotą kaupo tūrį, optimizuojant atliekų paskirstymo ir jų sluoksnių įrengimo procesus.
Šiuo metu visas į sąvartyną patenkantis kritulių vanduo tampa filtratu, kadangi nėra įrengtos švaraus paviršinio vandens atskyrimo nuo sąvartyno filtrato ar užteršto paviršinio vandens sistemos. Tvarkomų nuotekų kiekį ženkliai padidina ir iš atvirkštinės osmozės įrenginio į sąvartyno kaupą grąžinamas filtrato koncentratas, kuris išleidžiamas viename kaupo viršuje esančiame taške. Tokiu būdu patiriami didžiuliai užterštų paviršinių nuotekų ir filtrato tvarkymo kaštai. Dėl itin didelio drėgmės kiekio atliekose, kyla reali grėsmė kaupo šlaitų stabilumui. Tikėtina, kad koncentratas kaupiasi įrengtuose sąvartyno dujų surinkimo šuliniuose, ko pasekoje išgaunamas tik menkas dujų kiekis.
Šiuo metu atliekos šalinamos neturint specialios pritaikytos koncepcijos, o atskiruose sluoksniuose neįrengiami kraštiniai pylimai iš mineralinių medžiagų (grunto).
Siekiant sumažinti susidarančio sąvartyno filtrato kiekį, reikia būtinai suformuoti iš grunto kraštinius pylimus ir atlikti tarpinį kurį laiką nenaudojamų atliekų plotų uždengimą.
Norint užtikrinti efektyvų, saugų ir sklandų sąvartyno eksploatavimą, neišvengiamai būtinas eksploatacijos planas, kuriame numatomi visi etapai – nuo atliekų priėmimo, jų šalinimo iki monitoringo ir eksploatacinės dokumentacijos tinkamo tvarkymo.
Tiekėjas turi parengti kaupo trimatį (3D) modelį ir sąvartyno sekcijų eksploatacijos planą, numatant racionalų ir maksimalų viso sąvartyno kaupo tūrio panaudojimą bei išskiriant atskirus sąvartyno eksploatacijos etapus.
Telšių regioniniam sąvartynui reikalingas eksploatacijos planas, kurio pagrindinės dalys būtų tokios:
1. Trimatis sąvartyno kaupo projektavimas, siekiant maksimaliai išnaudoti visą kaupo tūrį, numatant atskirus atliekų šalinimo plotus ir etapus.
2. Atskirų atliekų šalinimo sluoksnių planavimas, kartu numatant kraštinių pylimų (šlaitų) įrengimą.
3. Automobilių eismo organizavimo planas atskiruose atliekų šalinimo plotuose sąvartyno eksploatacijos metu.
4. Laikinos paviršinių nuotekų surinkimo sistemos projektavimas, sąvartyno eksploatacijos metu, kiek tai leidžia erdvė.
5. Sąvartyno filtrato kiekių sumažinimo priemonių projektavimas, sąvartyno eksploatacijos metu.
6. Atliekų šalinimo koncepcijos parengimas, numatant kiekvieno atliekų sluoksnio paviršiaus laikiną uždengimą.
7. Atliekų deponavimo režimo ir technologijos nustatymas, pagal tam tikras atliekų rūšis.
8. Grynojo tūrio – kiek atliekų telpa atskirose sąvartyno dalyse iki visiško jų užpildymo, kiek reikės medžiagų jų uždengimui, kelių įrengimui, drenažinės sistemos įrengimui, kraštinių pylimų statybai ir kt. – apskaičiavimas.
9. Sąvartyno eksploatacijos plano parengimui, įskaitant trimatį sąvartyno kaupo kontūro suprojektavimą ir reikalingą atliekų, statybinių medžiagų kiekio bei nuotekų balanso apskaičiavimą, yra būtini sąvartyno teritorijos ir kaupo dugno trimačiai matavimų duomenys.

Paslaugų teikimo terminai:
· Preliminarių sprendinių pateikimas ir suderinimas su Užsakovu – pagal Tiekėjo parengtą ir su Užsakovu suderintą Paslaugų teikimo grafiką. Preliminarių sprendinių pateikimo ir suderinimo terminas turi būti nustatytas taip, kad po jų suderinimo liktų pakankamas laikas galutiniams skaičiavimams, brėžiniams ir aiškinamajam raštui parengti bei visas Paslaugas užbaigti per Tiekėjo pasiūlyme nurodytą bendrą Paslaugų atlikimo terminą.
· Galutinių skaičiavimų, brėžinių ir aiškinamojo rašto parengimas ir pateikimas Užsakovui – per laikotarpį, likusį po preliminarių sprendinių suderinimo, tačiau ne vėliau kaip iki Tiekėjo pasiūlyme nurodyto bendro Paslaugų atlikimo termino pabaigos.

Konkretų Paslaugų atlikimo terminą Tiekėjas nurodo pasiūlyme. Tiekėjo pasiūlytas terminas yra pasiūlymų vertinimo pagal kainos ir kokybės santykį kriterijus ir, sudarius Sutartį, tampa Tiekėjui privalomu Paslaugų atlikimo terminu. Bendras Paslaugų atlikimo terminas negali būti ilgesnis kaip 14 mėnesių nuo Sutarties įsigaliojimo dienos. 

Tiekėjas aiškinamąjį raštą ir brėžinius turi pateikti skaitmenine ir popierine dokumento forma.
Užsakovas Paslaugų teikėjui pateiks jo turimus dokumentus, brėžinius, duomenis ir kitą informaciją, reikalingą Paslaugoms suteikti.

Vykdytojas turi vadovautis visų teisės aktų ir normatyvinių dokumentų reikalavimų, kad būtų galima tinkamai įgyvendinti paslaugą. Paslaugos teikėjui privalomi ir visi sutarties vykdymo metu naujai priimti teisės aktai, jeigu tai susiję su sutarties įgyvendinimu.

Pirkimo sąlygų 6 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos
1. Perkančioji organizacija ekonomiškai naudingiausią pasiūlymą išrenka pagal kainą ir su pirkimo objektu susijusius kriterijus, vadovaudamasi šiame priede nustatyta vertinimo tvarka.
1. Maksimalus balų skaičius, kurį gali gauti Tiekėjas per Pasiūlymų vertinimo procedūrą, yra 100 balų. Ekonomiškai naudingiausiu pasiūlymu bus pripažintas tas pasiūlymas, kurio ekonominio naudingumo (S) reikšmė bus didžiausia. Sudedant balus gaunamos kriterijų reikšmės apvalinamos dviejų skaičių po kablelio tikslumu.
1. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas CVP IS pateiktas anksčiausiai.
1. Pasiūlymų vertinimo kriterijai ir jų lyginamieji svoriai:


	Kriterijaus žyma
	Vertinimo kriterijai
	Kokybės kriterijaus parametrui suteikiami balai
	Vertinimo kriterijaus lyginamasis svoris

	C
	Pirmas kriterijus – Pasiūlymo kaina (C)
	
	X = 80

	T
	Antras kriterijus – Paslaugų atlikimo terminas mėnesiais.
Maksimalus T kriterijaus balų skaičius - 10 (T)
	Maksimalus balų skaičius: 10 balai

	Y = 20



5. Ekonominis naudingumas (S) apskaičiuojamas sudedant tiekėjo pasiūlymo kainos kriterijaus (C) ir kriterijaus „Paslaugų atlikimo terminas mėnesiais“ (T) vertinimo balus. Apvalinama iki skaičiaus šimtųjų (t. y. surinkus pvz. 50,564 balų – apvalinama į 50,56, o surinkus 50,565 balų – apvalinama į 50,57) Ekonominis naudingumas (S):

S = C+T

6. Pirmo kriterijaus „Pasiūlymo kaina“  (C) įvertinimas apskaičiuojamas mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

C=Cmin/Cp * X
kur:
Cmin – Viešajam pirkimui (pirkimo objekto daliai) pasiūlyta mažiausia kaina, Eur;
Cp –  vertinamo pasiūlymo kaina, Eur.;
X - lyginamojo svorio ekonominio naudingumo įvertinime koeficientas.

7. Antro kriterijaus „Paslaugų atlikimo terminas mėnesiais“ įvertinimas apskaičiuojamas kriterijaus parametro įvertinimą (Ts) padalinant iš maksimalios (didžiausios galimos) šio kriterijaus parametro reikšmės (Tmax) bei padauginant iš vertinamo kriterijaus parametro lyginamojo svorio ekonominio naudingumo įvertinime (Y) pagal šią formulę:

T=Ts/Tmax*Y

T – konkretaus dalyvio pasiūlymo įvertinimas pagal nurodytą kriterijų (balais);
Ts  – konkretaus dalyvio kriterijaus parametro įvertinimas;
Tmax - maksimali (didžiausia galima) parametro reikšmė – 10 balų;
Y – lyginamojo svorio ekonominio naudingumo įvertinime koeficientas.

Paslaugų atlikimo terminas mėnesiais. Paslaugų atlikimo terminas pasiūlyme turi būti nurodytas sveiku mėnesių skaičiumi. Tiekėjui pasiūlius ilgesnį kaip 14 mėnesių Paslaugų atlikimo terminą, pasiūlymas atmetamas kaip neatitinkantis pirkimo dokumentuose nustatytų reikalavimų.

8. Balų suteikimo tvarka:

Už pasiūlytą Paslaugos atlikimo terminą skiriamų balų tvarka:
	Eil.
Nr.
	Paslaugų atlikimo terminas mėnesiais
	Skiriami balai (T)

	1.
	13 - 14
	0

	2.
	12
	1

	3.
	11
	5

	4.
	10 ir mažiau
	10




Tuo atveju, jei vertinant pasiūlymus daugiausiai balų surinkusio (-ių) dalyvio (-ių) pasiūlymas (-ai) atmetamas (-i) arba vienas iš dalyvių pasitraukia, kitų dalyvių surinkti ekonominio naudingumo balai neperskaičiuojami.

__________

Pirkimo sąlygų 7 priedas „Sutarties projektas“

Pridedamas atskiru priedu.





Pirkimo sąlygų 8 priedas „Terminai“

	Eil.
Nr.
	VEIKSMAS 
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.


	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	



	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 


	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	NETAIKOMA 
	

	6.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	NETAIKOMA

	

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	NETAIKOMA

	

	8.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	NETAIKOMA
	

	9.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas

nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	11.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	12.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 

